CELEX: 32008R0755
Language: hu
Date: 2008-07-31 00:00:00
Title: A Bizottság 755/2008/EK rendelete ( 2008. július 31. ) a szakmai képesítések elismeréséről szóló 2005/36/EK európai parlamenti és tanácsi irányelv II. mellékletének módosításáról (EGT-vonatkozású szöveg)

1.8.2008   
            
            
               HU
            
            
               Az Európai Unió Hivatalos Lapja
            
            
               L 205/10
            
         
      A BIZOTTSÁG 755/2008/EK RENDELETE
   
   (2008. július 31.)
   a szakmai képesítések elismeréséről szóló 2005/36/EK európai parlamenti és tanácsi irányelv II. mellékletének módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelvre (1) és különösen annak 11. cikke c) pontjának ii. alpontjára,
   mivel:
   
               (1)
            
            
               A 2005/36/EK irányelv 2. cikkének (3) bekezdése úgy rendelkezik, hogy amennyiben egy adott szabályozott szakma tekintetében valamely önálló közösségi jogi aktus a szakmai képesítések elismerésével közvetlenül összefüggő egyéb, különös rendelkezést állapít meg, a 2005/36/EK irányelv vonatkozó rendelkezései nem alkalmazhatók. A tagállamok által kiállított tengerészképesítési bizonyítványok kölcsönös elismeréséről és a 2001/25/EK irányelv módosításáról szóló, 2005. szeptember 7-i 2005/45/EK európai parlamenti és tanácsi irányelv (2) 3. cikkének (1) bekezdése előírja a tagállamok által a tengerészek képzésének minimumszintjéről szóló, 2001. április 4-i 2001/25/EK európai parlamenti és tanácsi irányelvben (3) megállapított követelményeknek megfelelően kibocsátott tengerészképesítési bizonyítványok feltétlen elismerését. A 2005/36/EK irányelv ezért nem alkalmazható a 2001/25/EK irányelv hatályába tartozó hajón foglalkoztatott tengerészek képesítési bizonyítványainak elismerésére.
            
         
               (2)
            
            
               A Cseh Köztársaság, Dánia, Németország, Olaszország, Románia és Hollandia indokolással ellátott kérelemben a 2001/25/EK irányelv hatályába tartozó tengerészeti szakmák eltávolítását kérte a 2005/36/EK irányelv II. mellékletének 3. a) pontjából.
            
         
               (3)
            
            
               A Cseh Köztársaság, Dánia, Németország, Olaszország és Románia az összes hozzájuk tartozó szakma és kapcsolódó képzési leírás törlését kérte a 2005/36/EK irányelv II. mellékletének 3. a) pontjából. Hollandia a következő két szakma és a kapcsolódó képzési leírások törlését kérte a 2005/36/EK irányelv II. mellékletének 3. a) pontjából: első tiszt (part menti (szállításban részt vevő) hajón) (kiegészítő képzéssel) („stuurman kleine handelsvaart (met aanvulling)”), és (okleveles) gépüzemvezető („diploma motordrijver”).
            
         
               (4)
            
            
               Az Egyesült Királyság indokolással ellátott kérelemben a 2001/25/EK irányelv hatályába tartozó tengerészeti szakmák eltávolítását kérte a 2005/36/EK irányelv II. mellékletének 5. pontjából.
            
         
               (5)
            
            
               A 2005/36/EK irányelvet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban állnak a szakmai képesítések elismerésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 2005/36/EK irányelv II. melléklete e rendelet melléklete szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 31-én.
      
         
            a Bizottság részéről
         
         Charlie McCREEVY
         
         
            a Bizottság tagja
         
      
   
   
      (1)  HL L 255., 2005.9.30., 22. o. A legutóbb az 1430/2007/EK bizottsági rendelettel (HL L 320., 2007.12.6., 3. o.) módosított irányelv.
   
      (2)  HL L 255., 2005.9.30., 160. o.
   
      (3)  HL L 136., 2001.5.18., 17. o. A legutóbb a 2005/45/EK irányelvvel módosított irányelv (HL L 255., 2005.9.30., 160. o).
   
      MELLÉKLET
      A 2005/36/EK irányelv II. melléklete a következőképpen módosul:
      
                  1.
               
               
                  A 3. a) pont helyébe a következő szöveg lép:
                  
                              „a)
                           
                           
                              Tengeri fuvarozás
                              
                                           
                                       
                                       
                                          A következők képzése:
                                          
                                                       
                                                   
                                                   
                                                      Lettországban:
                                                      
                                                                  —
                                                               
                                                               
                                                                  hajós elektrotechnikus tiszt („kuģu elektromehāniķis”),
                                                               
                                                            
                                                                  —
                                                               
                                                               
                                                                  hűtőgépkezelő („kuģa saldēšanas iekārtu mašīnists”);
                                                               
                                                            
                                                
                                                       
                                                   
                                                   
                                                      Hollandiában:
                                                      
                                                                  —
                                                               
                                                               
                                                                  VTS tisztviselő („VTS-functionaris”);
                                                               
                                                            
                                                
                                    
                                           
                                       
                                       
                                          amelyekhez a következő képzések szükségesek:
                                          
                                                      —
                                                   
                                                   
                                                      Lettországban:
                                                      
                                                                  i.
                                                               
                                                               
                                                                  a hajós elektrotechnikus tiszt („kuģu elektromehāniķis”) esetében,
                                                                  
                                                                              1.
                                                                           
                                                                           
                                                                              legalább 18 éves életkor;
                                                                           
                                                                        
                                                                              2.
                                                                           
                                                                           
                                                                              a képzés teljes időtartama legalább 12,5 év, ebből legalább 9 év általános iskolai és 3 év szakképzés. Ezenfelül legalább 6 hónapos tengeri szolgálat hajó-elektrotechnikusként vagy hajó-elektrotechnikus asszisztenseként olyan hajón, melyen legalább 750 kW-os generátor van. A szakképzést szakmai vizsga zárja le az illetékes hatóságok előtt a Közlekedési Minisztérium által jóváhagyott képzési programmal összhangban.
                                                                           
                                                                        
                                                            
                                                                  ii.
                                                               
                                                               
                                                                  a hűtőgépkezelő („kuģa saldēšanas iekārtu mašīnists”) esetében;
                                                                  
                                                                              1.
                                                                           
                                                                           
                                                                              legalább 18 éves életkor;
                                                                           
                                                                        
                                                                              2.
                                                                           
                                                                           
                                                                              a képzés teljes időtartama legalább 13 év, ebből legalább 9 év általános iskolai és 3 év szakképzés. Ezenfelül legalább 12 hónapos tengeri szolgálat asszisztensként a hajó hűtőgépész mérnöke mellett. A szakképzést szakmai vizsga zárja le az illetékes hatóságok előtt a Közlekedési Minisztérium által jóváhagyott képzési programmal összhangban.
                                                                           
                                                                        
                                                            
                                                
                                                      —
                                                   
                                                   
                                                      Hollandiában:
                                                      Legalább tizenöt évig tartó képzés, amelyből legalább három év felsőszintű szakképzés („HBO”) vagy középszintű szakképzés („MBO”), és amelyet legalább tizenkét heti elméleti képzést tartalmazó nemzeti és regionális szakosító képzések követnek, amelyek mindegyikét záróvizsga követi.”
                                                   
                                                
                                    
                        
            
                  2.
               
               
                  Az 5. pont a következőképpen módosul:
                  A tizedik, tizenegyedik, tizenkettedik, tizenharmadik és tizennegyedik francia bekezdést el kell hagyni.